બાળકો ધરાવતાં પુરુષોને ક્યારેય આવી તાણનો અનુભવ નથી થતો. કારણ કે તેમને બાળકો હોવાને કારણે કામના સ્થળે ભેદભાવનો સામનો નથી કરવો પડતો. સામે પક્ષે એવી દલીલો થઈ શકે કે સ્ત્રીઓની ગુણવત્તા પણ જોવી પડે. વાત સાચી પણ દરેક વ્યક્તિની ક્ષમતા અલગ હોઈ શકે છે. મનોબીના જેવી કશ્મકશ આજે અનેક સ્ત્રીઓ અનુભવી રહી છે. કારણ કે કામના સ્થળે ઉપરી અધિકારી સહિત સાથે કામ કરનારા કર્મચારીઓની સહાનુભૂતિ, સમજ કે મદદ માતા બનેલી સ્ત્રીને મળતા નથી. કે ન તો આપણે ત્યાં અન્ય કોઈ સગવડ કામના સ્થળે આપવામાં આવે છે. બાળકો ધરાવતી એટલે કે માતા બનેલી સ્ત્રીઓનું વધુ શોષણ પણ થાય છે. તેને વેતન પણ ઓછું આપવામાં આવે છે.